Den Vest-Sjællandske Avis, 1827-12-15
Oversigt over Dagens udenlandske Nyeheder. Den 1ste Septbr. blev Forbundscongressen i Mexico aabnet af Præsidenten Don Guadelupe Vittoria med følgende Tale: Borger-Deputerede, Borger-Senatorer! Med samme Glæde, som Nationen, seer jeg Repræsentanternes Forsamling paa en Tid, hvori der hersker almindelig Tillid. Organisationen af vort Handelsystem, som to Gange har krævet Congressens alvorligste Opmærksomhed, er næsten nu bragt i Stand. Denne i sig selv saa indviklede Gienstand udkrævede Tid for at indsamle Bielagene; thi Theorierne ere kun til liden Nytte, naar de ikke bekræftes af Erfaringen. De ville indsee med en inderlig Tilfredshed, at alt det er præsteret, som Omstændighederne kunde tillade, og at der kun behøves at lægge en fuld endende Haand paa dette Værk, som er rykket saavidt fremad. Saa modent som vore Lovgivere end have tænkt over de nødvendige Jndskrænkninger af den Friehed, som tilkommer os alle at kunne bekiendtgiøre vore Tanker, saa udkræve dog nye Omstændigheder, ja jeg maae tilføie at Nationens Vel og Sikkerhed giør det dem til en Pligt at udstæde en Lov for at forhindre Misbrugen deraf. En Lov, som tillige kan forskaffe Pressen Beskyttelse for at forsvare Folkets Rettigheder imod den vilkaarlige Magts Angreb og som tillige skal forhindre at give foragtede Personligheder Næring, eller at fradrage det Slør, som til alles Bedste tildækker den Menneskelige Skjebnes Lidelser. Regieringen vil ikke forelægge de mange Beviser paa at dette Onde finder Sted; men henviser dem derimod til Dagens Skrifter, hvoraf nogle giøre sig det til et alvorligt Formaal at antænde Tvedragtens Flammer, og at forstyrre vor saameget misundte Rolighed; med en moden og forsigtig Overveielse af denne vigtige Gienstand ville De erhverve Dem en billig Fordring paa Nationens evige Tak. Vore Traktater med de udenlandske Nationer skulle forelægges Congressen til Antagelse og andre skulle siden blive meddeelte. Man maae ønske, at vor setskabelige Existence, at vor venskabelige og enige Forbindelse maae blive sikkret og befæstet med alle Jordens civiliserede Nationer. Vore geistlige Jnstitutioners Tilstand vil ligeledes tildrage sig Deres Opmærksomhed, ved dette Anliggende ville De gaae til Værks ifølge Deres Viisdoms Tilskyndelser; men dog saaledes at den nationale Ære bliver bestandig holdet hellige; Øieblikket er ugunstigt og den udøvende Magt er af den Mening, at den apostoliske Stol vil sikkert vise sig tilbøielig til at give de Mexikanske Gesandtes, Forslag Gehør. Den Mexikanske Kirke vil da at sin faderløse Tilstand hæve sig til en nye Glori- og af dobbelt Glands Den tienstgiørende Milits og Troppecontingentet for Armeen udkræver ligesaavel Deres Overveielse, som Localmilitserne, som ved deres nærværende mangelfulde Organisation er utilstrækkelige til at opfylde alle Formaalene for deres oprindelige Bestemmelse. Jeg har allerede tilforn viist Nødvendigheden af at der gives en Lov desangaaende. – Organisationen af en Administration for at dirigere vorStatscredits Anliggender er hidindtil endnu ikke bleven fuldkommen indrettet. Naar den ikke blot skal være til for et Syns Skyld, saa er det af væsentlig Vigtighed, at hele Nationens Ansvar og Garantier blive paalidelig undersøgte, og at det bliver paa en aabenbar og uomtvivlelig Maade godtgjort, at De sætte høitidelig Deres Ære derfor i Pant, og at det er Deres Ønsker at vedligeholde alle Deres Forpligtelser hellige og uforkrænkede. For at vore løbende Hielpekilder kunne forslaae til Statens Fornødenheder, og endog være mere end tilstrækkelige, saa ville De tage i Overveielse Systemet for Søetoldhusene, og Reglementerne angaaende Commissariaterne og Skatkammerets Tilstand i det Hele. Nationen seer med en spændt Forventning Resultaterne imøde af Forhandlingerne over de Forslag, som ville blive indleverede af Finantsministeren. Congressen vil forunde dette Anliggende det Fortrin, som det udkræver ifølge Sagens Natur og Vigtighed, og som jeg tillige paa det eftertrykkeligste maae anbefale. - Disse og andre vigtige og interressante Gienstande foranledige Deres Sammenkomst, og Nationen, som har nedlagt den høieste Magt i Deres Hænder, føler sig beroeliget i Henseende til sine Bekymringer, og henvender sine Blikke fuld af Tillid og Haal sine Deputerede, som her ere lovmæssig forsamlede for ved Hielp af velgiørende Beslutninger, at holde deres hæderfulde Uafhængighed, og nærværende Regierings=Form opret. Kongressen og den udøvende Magt ville aldrig skuffe Nationen, i Forhaabninger, og i Farens, som i Lykkens Time skal vort Fædreneland, og allene vort Fædreneland, være Formaalet for vore kiæreste Forhaabninger og vore alvorligste Bestræbelser. Libertadoren og Præsidenten for den Columbiske Republik, har den Dag da han ankom til Bogota den 11te Septbr. 1827 i Friehedens 17de Aar udstædet en Proclamation til Jndvaanerne i Provinsen Guayaqvil, hvori han formaner dem til at lade deres Uenigheder fare og forbinde sig paa nye med Republiken Columbia. J sit Sva paa Vicepræsidenten Santanders Tiltale yttrede han ikke allene det Haab; men gav endog den Forsikkring, at han vil overlevere Columbien frit og enigt til sit Nationalconvent. - Kiøbmændene i Staden Liverpool havde indgivet en Forestilling til den Engelske Minister for de udenlandske Anliggender Lord Dudley, hvori de have anmodet om Regieringens Biestand ved den Skade, som den Engelske Handel lider fordi Platafloder vedvarende bliver blokeret. Ministeren svarede: at Regieringen havde bestandig gjort sig Umage far at mægle Fred imellem Brasilien og Plata Unionen; at det vel hidindtil ikke havde lykkedes; men at Omstændighederne nu vare gunstigere og at han haabede en bedre Virkning af sine nye Forsøg; men at det var forbundet med meget vanskelige Omstændigheder at bruge virksomme Midler for at forhindre de skadelige Følger af Plata Flodens Spærring. – Jfølge Breve fra Buenos Ayres skulle alle indenlandske Provinser erkiende Skammeligheden af den Tractat med Brasilien, som Hr. Garcia havde afsluttet, og dog vægre de sig ved at understøtte Buenos Ayres i Krigen. Regieringen har derfor seet sig nødt til at optage et Laan af 5 Millioner Dollars, og den nyder saamegen Tillid, at Kiøbmændene have allerede tilbudt dem de tre. – J Brasilien skal Tilstanden være høist maadelig, og Handelen ligger næsten reent stille, da der ingen Ende kan blive paa denne fatale Krig. – Nordamerika er lykkeligere end Sydamerika, det opblomstrer uforstyrret i Fredens Roelighed. Storbrittannien vælter sin overflødige Folkemængde ind i Canada, og i Aaret fra 1ste October 1826 til 1ste October 1827 ere der ankomne dertil 565 Skibe med 16,783 Colonister.